Pavel Dorofeyev. Pavel Dorofeyev () (2000-yil 26-oktyabrda tugʻilgan) — rossiyalik professional xokkeychi. Pavel Dorofeyev hozirda Amerika xokkey ligasida (AHL) „Henderson Silver Knights“ xokkey jamoasining Milliy xokkey ligasi (NHL) vakili „Vegas Golden Knights“ xokkey klubi oʻyinchisi sifatida oʻynaydi. Pavel Dorofeyev „Vegas Golden Knights“ xokkey klubi safiga 2019-yilgi NHL kirish loyihasining uchinchi bosqichida, umumiy hisobda 79-oʻrindagi tanlov asosida qabul qilingan edi. Oʻyin faoliyati. Pavel Dorofeyev yoshligida Rossiyadagi Magnitogorskning „Metallurg Magnitogorsk“ xokkey jamoasida oʻynagan. 2019—2020-yillarda „Metallurg Magnitogorsk“ xokkey klubi bilan KHLdagi ikkinchi mavsumidan so‘ng, Pavel Dorofeyev klub tomonidan 2020-yilning 11-iyunida Vladislav Semin evaziga Chelyabinskning „Traktor Chelyabinsk“ xokkey klubiga almashtirilgan. Pavel Dorofeyev 2020—2021- yilgi mavsumni „Traktor Chelaybinsk“ xokkey klubi filiali, Oliy xokkey liga (VHL) vakili „Chelmet Chelyabinsk“ xokkey klubi bilan boshladi. Bu mavsumda Pavel Dorofeyev klub safida 36 ta oʻyinda maydonga tushib, 17 ochko toʻplashga muvaffaq boʻldi. Pavel Dorofeyev 2020-yil 7-oktyabr kuni KHLda „Traktor Chelyabinsk“ klubi safida "Kunlun Red Star" bilan boʻlgan uchrashuvda (4:2 hisobida g‘alaba) maydonga tushdi. Shimoliy Amerikada yangi mavsum boshlanishi yaqinlashayotgani tufayli Pavel Dorofeyev „Traktor Chelyabinsk“ xokkey klubi bilan shartnomasini tugatdi va 2021-yil 25-yanvarda „Vegas Golden Knights“ xokkey klubi bilan uch yillik boshlang‘ich darajadagi shartnomaga imzo chekdi. Keyin Pavel Dorofeyev klubning AHL filiali „Henderson Silver Knights“ xokkey klubi safiga yuborildi. Pavel Dorofeyev NHLdagi ilk oʻyinini 2021—2022-yilgi mavsumda „Vegas Golden Knights“ xokkey klubi bilan oʻtkazdi.